tomron87/hebrew-wikipedia-sentences-corpus huggingface dataset:
ב-2024 זכתה העמותה באות הוקרה על פעילותה למען מטופלות במהלך מלחמת "חרבות ברזל".
אנדוטוקסין או רעלן תוך־תאי הוא רעלן הנמצא בממברנה של חיידקים מסוימים.
בניגוד לאקסוטוקסין שהוא רעלן חלבוני המופרש מן החיידק החי, אנדוטוקסין אינו מופרש מן החיידק החי אלא רק כאשר החיידק מת משתחרר האנדוטוקסין.
אב הטיפוס של האנדוטוקסינים הוא הליפופוליסכריד (LPS) הנמצא בקרום חיצוני של חלק מחיידקים גראם-שליליים (בעיקר מהפרוטאובקטריה).
LPS משתחרר מתא החיידק במותו ויכול להוביל לתגובה חיסונית, הכוללת תסמיני מחלה כגון חום.
ריכוז גבוה של LPS חופשי ברקמה יכול במצבי קיצון לגרום לאלח דם.
אנדוטוקסין יציב בחימום ממושך, ודרושה כמות של מיקרוגרמים אחדים עבור השפעתו הרעלנית.
זאת בניגוד לאקסוטוקסין שאינו יציב בחימום ממושך, ודרושה כמות של פיקוגרמים- ננוגרמים עבור פעילותו הרעלנית.
אנדהאן היה מלך ממלכת סאסקס בשלהי המאה השביעית.
ככל הנראה מלך אנדהאן לצד את'לוויל, או תחתיו, וייתכן שכל אחד מהם היה חבר במועצת זקנים (אלדרמן), והם שלטו יחדיו בממלכה, או כי את'לוויל שלט על כל הממלכה ואנדהאן שלט רק על חלק קטן ממנה, או שלט כמשנה למלך.
פרטים מועטים ידועים אודות מלכותו של אנדהאן.
מרבית פרטים אלה ידועים מצווים מלכותיים אשר שרדו עד ימינו.
לאחר נפילתו של את'לוויל בקרב למול קאדוואלה, מלך ממלכת וסקס אשר פלש לממלכת סאסקס, הצליחו אנדהאן וברתאן אשר מלך לצידו, לגרש את קאדוואלה מהממלכה.
בשנת 686, ככל הנראה זמן קצר לאחר הניצחון על קאדוואלה תקפה ממלכת סאסקס את ממלכת קנט ואת הלות'היר מלכהּ.
בראש צבא סאסקס עמדו אנדהאן וברתאן.
מתקפה זו נועדה לתמוך בעליית אידריק אחינו של הלות'היר, לשלטון.
ברתאן נהרג בקרב זה, וממלכת קנט וסאסקס נכבשו על ידי קאדוואלה.
ייתכן כי גם אנדהאן נהרג בקרב זה, אולם הדבר אינו מוזכר בספרו של בדה ונרביליס "תולדות הכנסייה של האומה האנגלית".
באלגברה, אנדומורפיזם הוא הומומורפיזם ממבנה אלגברי אל עצמו.
לאנדומורפיזמים תפקיד בחקירת המבנה הפנימי של אובייקט אלגברי, משום שהם ממיינים את הדרכים שבהן אפשר להטיל אותו לתוך עצמו תוך שמירה על היחסים הפנימיים, כפי שהם משתקפים בפעולות של המבנה.
אם הוא מודול שמאלי מעל חוג , אז פונקציה היא אנדומורפיזם אם היא שומרת על החיבור, ומקיימת .
אוסף האנדומורפיזמים הוא בעצמו חוג, הנקרא חוג האנדומורפיזמים של המודול ומסומן .
בחוג האנדומורפיזמים יש אידמפוטנטים לא טריוויאליים אם ורק אם המודול מתפרק לסכום ישר לא טריוויאלי.
הלמה של שור קובעת כי חוג האנדומורפיזמים של מודול פשוט הוא חוג עם חילוק.
אנדוני לואיס אדוריס (בספרדית: Andoni Luis Aduriz; נולד ב-13 ביוני 1971) הוא שף ספרדי.
ב-1998 פתח אנדוני את מסעדת מוגאריץ בארנטריה, דרומית לפאסאי.
ב-2001 בחרו בו Premio Bidasoa (25 עיתונאי האוכל המובילים בספרד) לשף הצעיר הטוב ביותר.
ב-2001 בחרה בו האקדמיה הספרדית לגסטרונומיה נבחר לשף השנה.
ב-2003 בחר Canal Cucina במוגאריץ למסעדה הטובה ביותר.
המסעדה מחזיקה בשני כוכבים במדריך מישלן האדום (2011).
במסעדה 50 מקומות ועובדים בה 35 אנשים.
דירוג במשאל 50 המסעדות הטובות בעולם
2006 - מסעדת מוגאריץ מדורגת במקום ה-10 במשאל 50 המסעדות הטובות בעולם.
2007 - מסעדת מוגאריץ מדורגת במקום ה-7 במשאל 50 המסעדות הטובות בעולם.
2008 - מסעדת מוגאריץ מדורגת במקום ה-4 במשאל 50 המסעדות הטובות בעולם.
2009 - מסעדת מוגאריץ מדורגת במקום ה-4 במשאל 50 המסעדות הטובות בעולם.
2010 - מסעדת מוגאריץ מדורגת במקום ה-5 במשאל 50 המסעדות הטובות בעולם.
2011 - מסעדת מוגאריץ מדורגת במקום ה-3 במשאל 50 המסעדות הטובות בעולם.
אנדוזום הוא אברון עטוף ממברנה בתאים איקריוטיים המשמש לשינוע חומרים בתא מממברנת הפלזמה אל הליזוזום לאחר אנדוציטוזה.
בכך הוא מסייע בעיכול חומרים המגיעים לתא.
המולקולות הנעטפות באנדוזום יכולות לנוע מפני התא אל הליזוזומים שם תפורקנה, או לנוע חזרה אל פני התא לצורך מחזורן החוצה.
בנוסף, ישנן מולקולות המועברות באנדוזום ממערכת גולג'י אל הליזוזום או חזרה אל המערכת.
כאשר האנדוזומים מגיעים לבגרות מלאה קוטרם הוא בערך 500 ננומטר.
תפקיד האנדוזום הוא יצירת סביבה לסידור החומרים לפני הגעתם אל הליזוזום.
לדוגמה, LDL נלקח אל תוך התא על ידי קשירה אל הקולטן שלו על פני התא.
בהגעתו, בעזרת אנדוזומים, מנתק ה-LDL את הקולטן, ואז הקולטן יכול להיות ממוחזר אל פני התא.
ה-LDL נשאר בתוך האנדוזום ומשם מועבר אל הליזוזום לטובת עיבוד.
ה-LDL מתנתק בגלל הסביבה החומצית במקצת של האנדוזום המוקדם, אשר נוצר על ידי ממברנת וקולציה.
מצד שני בין ה-EGF לבין קולטן ה-EGF יש קשרים חומציים אשר עמידים עד שנמסרים לליזוזום עבור עיכולם.
אנדוזומים מחולקים לשלושה סוגים: אנדוזום מוקדם, אנדוזום מאוחר ואנדוזום מִחזור.
שלושת הסוגים הללו נבדלים זה מזה בזמן הדרוש עבור חומר אנדוציטי להגיע אל כל אחד מהם, ובנוסף הם בעלי מורפולוגיה שונה.
ברגע שנפתחות הבועיות האנדוציטיות, האנדוזום עובר פאזה ונקרא מעכשיו אנדוזום מוקדם, לאחר בגרותו של האנדוזום המוקדם, הוא משתנה ונקרא אנדוזום מאוחר, לפני שבא במגע עם הליזוזומים שיעכלו אותם.
במודל סטטיסטי, כגון רגרסיה ליניארית, משתנה הוא אֶנְדּוֹגֵנִי אם ישנו מתאם בין המשתנה לבין השגיאה (השארית).
אנדוגניות יכולה לנבוע ממספר סיבות:
ממשתנה שהושמט (או לא נאמד במודל) יתווסף לשארית.
כאשר יש מתאם בין המשתנה שהושמט למשתנה מסביר אחר – גם השארית תהיה מתואמת אִתו.
מערכת של משוואות סימולטניות – מספר משוואות אשר הגורם המסביר באחת משמש כמוסבר באחרת.
מהשפעה של המשתנה התלוי על המשתנה הבלתי תלוי.
לדוגמה, במודל שמבקש לחזות איך כמות השוטרים משפיעה על כמות הפשיעה ישנה אנדוגניות שכן כמות השוטרים בעבודתם משפיעים על כמות הפשיעה (סביר להניח שמורידה את כמות הפשיעה).
אך מצד שני כמות הפשיעה משפיעה על כמות השוטרים (סביר להניח שבערים עם פשע רב יש יותר שוטרים מלכתחילה).
שיטה נפוצה אחת להתמודדות עם משתנים אנדוגניים במודל היא באמצעות ריבועים פחותים בשני שלבים (Two Step Least Squares, בקיצור: TSLS או 2SLS).
בשיטה זו מנוסחת משוואה מצומצמת על סמך המודל המקורי, שבה המשתנה האנדוגני מוסבר על סמך כל הגורמים האקסוגנים במשוואה.
לאחר שמבוצעת רגרסיה למשוואה זו (על פי שיטת OLS), המשתנה שנאמד תלוי רק בגורמים אקסוגנים – ולכן גם הוא אקסוגני.
כעת ניתן להציב את המשתנה הנאמד במקום המשתנה האנדוגני במשוואת המקור – ומתקבלת משוואה שמכילה גורמים אקסוגנים בלבד.
שיטה נפוצה נוספת משתמשת במשתנה עזר (Instrumental variable, בקיצור: IV) חיצוני שיש לו מתאם גבוה עם המשתנה האנדוגני אבל הוא כשלעצמו אקסוגני – החלפה ביניהם במודל תעזור להתגבר על הבעיה.
אנדוסול (Andosol), או אנדיסול (Andisol) לפי שיטת מיון הקרקעות של מחלקת החקלאות של ארצות הברית, הוא סוג קרקע הנוצר מטפרה געשית עם תכולה גבוהה של זכוכית וחומרים קולואידיים אמורפיים, בהם אלופאן, אימוגוליט ופריהידריט.
סוג קרקע זה מכסה כ-1%–2% מהיבשה בכדור הארץ אשר אינה מכוסה בקרח, ובעיקר נפוץ בשולי טבעת האש, כמו גם בשטחי בקע מזרח אפריקה (חלק מן הבקע הסורי-אפריקני), איטליה, איסלנד והוואי.
מקור השם אנדוסול הוא ביפנית, שבה משמעות המילים "אן" ו"דו" היא קרקע כהה.
שם נוסף ביפנית לתיאור קרקע זו הוא קוּרוֹבּוֹקוּ.
מאחר שקרקעות אלו הן קרקעות צעירות למדי, הן על פי רוב פוריות מאוד, למעט במקרים שבהם זרחן מקובע בהן בקלות, דבר המתרחש לעיתים באזורים טרופיים.
הן בדרך כלל יכולות לתמוך בחקלאות נמרצת עם גידולים מגוונים.
אנדה קני הוא מדינאי אירי שכיהן כטישך (ראש ממשלת אירלנד) ממרץ 2011 ועד יוני 2017. קני שימש כמנהיג מפלגת פינה גייל מאז 2002 ועד לסיום כהונתו כראש הממשלה.
הוא כיהן כשר התיירות והמסחר בין השנים 1997-1994. הוא כיהן במשך שתי תקופות כסגן נשיא מפלגת העם האירופית.
קני נבחר לראשונה לפרלמנט האירי, הדאל אירן ב-1975 מטעם מחוז מאיו ואת מושבו הוא ירש מאביו, הנרי קני.
נכון ל-2016 הוא הוותיק ביותר מבין חברי הדאל.
קני הוביל את פינה גייל בבחירות של 2011. לאחר מכן הוא הקים יחד עם מפלגת הלייבור ממשלת קואליציה שהחלה לכהן ב-9 במרץ.
הוא ראש הממשלה הראשון מטעם מפלגת פינה גייל מאז ג'ון ברוטון שכיהן בין השנים 1997-1994 והראשון מבין מנהיגי המפלגה שניצח בבחירות מאז גארט פיצג'רלד ב-1982.
במאי 2017 הודיע על התפטרותו.
אנדה קני נולד בכפר אילנדדי (Islandeady) שבמחוז מאיו כילד שלישי מבין חמישה.
הוא התחנך בבית הספר המקומי ובבית הספר התיכון בקאסטלבר ולמד בקולג' להוראה על שם פטריק הקדוש שבדבלין ולאחר שנתיים הוכשר להוראה ולזמן קצר עבד כמורה בבית ספר יסודי.
קני נישא לפיאונולה או'קלי, עיתונאית במקצועה, בשנת 1992. התקשורת מתארת אותה כ"נכס הטוב ביותר" שלו וכ"נשק הסודי" שלו.
לזוג בת אחת ושני בנים.
הוא עוסק ברכיבה על אופניים וטיפס על הר הקילימנג'רו.
הוא אוהד שרוף של קבוצת הכדורגל הגאלי של מחוז הולדתו ובעבר שיחק בקבוצה של כפר הולדתו, שכיום הוא משמש כנשיא שלה.
אביו היה גם הוא ספורטאי וסבו היה שומר מגדלור.
מגיל צעיר נחשף אנדה קני לפוליטיקה באמצעו אביו, הנרי קני, שנבחר לפרלמנט בשנת 1954. בראשית שנות השבעים הוא נעשה מעורב ישירות בפוליטיקה כאשר הוא החל לסייע לאביו במחוז הבחירה שלו.
ב-1975 מת הנרי קני, שהיה אז מזכיר פרלמנטרי בממשלה, לאחר מאבק קצר במחלת הסרטן.
בנו נבחר עם 52% בחירה ובגיל 24 היה לחבר הצעיר ביותר בפרלמנט.
קני המשיך לשבת על הספסלים האחוריים של הפרלמנט במשך כמעט עשור.
הוא מונה להיות דובר המפלגה בנושאי נוער וספורט ולאחר מכן בנושאי פיתוח.
יחד עם זאת הוא התקשה לבנות לעצמו תדמית בקנה מידה ארצי, שכן הוא התמקד בעיקר בנושאים הקשורים למחוז הבחירה שלו.
קני הושאר ללא תפקיד כאשר מונה גארט פיצג'רלד לכהונתו הראשונה כראש ממשלה ב-1981 ובכהונה השנייה שלו ב-1982. יחד עם זאת, הוא צורף למשלחת של פינה גייל לפורום אירלנד החדשה ב-1983 ומאוחר יותר היה חבר באגודה הפרלמנטרית הבריטית-אירית.
ב-1986 הוא מונה לתפקיד תת-שר במשרדי החינוך והעבודה.
ב-1987 הובסה פינה גייל בבחירות הכלליות וקני עבר לספסלי האופוזיציה למשך שבע השנים הבאות.
למרות זאת מעמדו בקנה מידה ארצי עלה והוא שירת בכמה תפקידים בספסלים הקדמיים של המפלגה ועסק בנושאי חינוך, אומנויות, מורשת, גיילטאכט (האזורים דוברי האירית) והאיים.
למשך תקופה קצרה הוא היה גם המצליף הסיעתי של פינה גייל.
בסוף שנת 1994 קרסה הקואליציה של פיאנה פול והלייבור.
למרות זאת לא נערכו בחירות כלליות.
תחת זאת עלתה לשלטון הקואליציה הרחבה של מפלגת פינה גייל-מפלגת הלייבור-מפלגת השמאל הדמוקרטית.
קני, כמצליף הראשי של פינה גייל, היה ציר מרכזי בצוות של המפלגה למשא ומתן הקואליציוני.
תחת מנהיגותו של ראש הממשלה, ג'ון ברוטון, הצטרף קני לקבינט ומונה לתפקיד שר התיירות והמסחר.
במהלך כהונתו כשר, התחוללה התפתחות משמעותית בענף התיירות באירלנד ובמעמדה המסחרי הבינלאומי.
ב-1997 הובסה הממשלה בבחירות וקני שב לספסלי האופוזיציה.
ב-2001 התפטר ג'ון ברוטון מתפקידו כמנהיג מפלגת פינה גייל בעקבות הצבעת אי-אמון.
קני היה אחד מהמועמדים שהציגו את עצמם לבחירה והוא הבטיח "לחשמל את המפלגה".
בסופו של דבר נבחר מייקל נונן לתפקיד המנהיג.
בבחירות הכלליות של 2002 נחלה מפלגת פינה גייל את התבוסה הגדולה בתולדותיה.
היא איבדה 23 מושבים בפרלמנט, הרבה מעבר לצפוי.
קני עצמו כמעט ואיבד את מושבו והוא כבר הכין נאום הפסד.
בסופו של דבר הוא זכה במושב השלישי מבין החמישה במחוז הבחירה שלו.
נונן התפטר מתפקידו כמנהיג המפלגה בליל הבחירות, צעד הוביל לקיומן של בחירות נוספות לתפקיד המנהיג.
מפגשי מחאה התקיימו על ידי חברים כנגד החיפזון שבהחלטה על עריכת בחירות וכנגד הכישלון בהרחבת מעגל בעלי זכות הבחירה.
נטען שזהו צעד טיפשי לבחור מנהיג לפני שיוסקו מסקנות על הכישלון בבחירות הכלליות.
קני הציג את מועמדותו שוב והפעם נחל הצלחה.
עם בחירתו הוא ניצב בפני משימה לא קלה.
לא רק שהיה עליו לבנות מחדש מפלגה שהמורל שלה בשפל, שאיבדה 31 מושבים בפרלמנט.
הוא היה צריך להתייצב מול ראש ממשלה פופולרי, ברטי אהרן.
בתחילת תקופת מנהיגותו הוא זכה לביקורות על סגנון המנהיגות שלו.
ההצלחה החלה להאיר למפלגה פנים ב-2003 כאשר הפופולריות של ממשלת פיאנה פול החלה לרדת.
מספר החברים במפלגת פינה גייל החל לעלות והמפלגה החלה להיות מאוחדת יותר.
הנאום הטלוויזיוני החשוב הראשון של קני בנובמבר 2003 זכה לשבחים בתקשורת ועבור רבים הוא מסמל נקודת מפנה עבור המפלגה שהחלה להיות אופוזיציה לוחמנית יותר מול ממשלתו של אהרן.
בספטמבר 2002 הואשם קני על הערה גזענית כאשר הוא הפטיר את המילה "ניגר" (כושי) בהתייחסו לפטריס לומומבה, ראש הממשלה הראשון של קונגו, שנרצח ב-1961. למרות שהוא ביקש מהעיתונאים שנכחו בעת שאמר את הדברים לא לפרסם אותם, הם פורסמו וקני ספג ביקורות על כך ברחבי העולם.
המבוכה הייתה רבה יותר כאשר התברר כי כמה מקרובי משפחתו של לומומבה חיים באירלנד.
ניצחונה של פינה גייל בבחירות לרשויות המקומיות ובבחירות לנציגות האירית לפרלמנט האירופי היה מעל ומעבר למצופה.
הייתה זו הפעם הראשונה שמפלגת פינה גייל הביסה את פיאנה פול בבחירות ארציות והפעם הראשונה בה פיאנה פול הובסה בבחירות מאז 1927 (גם אז על ידי מפלגת "חברת הגאלים", קודמתה של פינה גייל).
ביולי 2005 נכלאו חמישה אנשים ממחוז הבחירה של קני על סירובם לציית לצו בית משפט על רקע מחאתם על פיתוחו של מיזם גז טבעי העובר בשטח שבבעלותם בצפון-מערב אירלנד.
אחד מהאנשים, פיליפ מק'גארט, עבד עבור קני במסגרת מערכת הבחירות.
שלא כמו עמיתו למפלגה, חבר הפרלמנט מייקל רינג, שגם הוא נבחר במחוז הבחירה של קני, היה קני יותר זהיר בנוגע לתמיכה בעמדתה של קבוצה המחאה (רינג אולץ מאוחר יותר לסגת מתמיכתו בקבוצה).
תנועת המחאה שקמה כדי לשחרר את האסורים הצליחה לגרום לממשלה להשעות את הפרויקט ל-15 חודשים.
כאשר פיזרה המשטרה את המפגינים באמצעים שבעקבותיה נפצעו חלק מהם, אמר קני: "יש לציית לחוק".
במרץ 2006 נבחר קני להיות סגן נשיא מפלגת העם האירופית, הגוף הפוליטי האירופאי הגדול ביותר שמפלגת פינה גייל מסונפת אליו.
בנאום הבחירה שלו הוא הצהיר שמפלגתו תחזור לשלטון תוך שנתיים.
במחצית הראשונה של שנת 2006 נקט קני בקו אגרסיבי בנוגע לנושאים כמו הגירה, פשע, פדופיליה וזכויות בעלי הבתים.
תיאור גרפי של מעשה שוד שהוא חווה תואר על ידו בפני הפרלמנט, אך למחרת התברר כי מעשה השוד אירע למעשה בקניה ולא באירלנד.
בהנהגתו של קני הסכימה מפלגת פינה גייל להיכנס להסדר עם מפלגת הלייבור כדי להציע לציבור הבוחרים קואליציה חלופית בבחירות שהתקיימו ב-24 במאי 2007. מפלגת הירוקים הביע את רצונה להיות חלק מקואליציה כזאת, אם כי היא לא הייתה מוכנה להתחייב על כך בכתב.
כמנהיג המפלגה ניסה קני להגדיר את פינה גייל כמפלגת מרכז פרוגרסיבית.
יוזמותיו התרכזו בנוגע לערך הכסף, לזכויות הצרכנים, לשותפות אזרחית, רפורמה בהוצאה הציבורית, שכר הוגן וקידום מערכת הבריאות.
הוא שאף להחזיר למפלגתו את התדמית של מפלגה המגנה על החוק והסדר.
בוועידת המפלגה שהתקיימה במרץ 2007 התווה קני את קווי היסוד לקראת הבחירות למען אירלנד טובה יותר.
הסעיפים העיקריים כללו: הוספת 2300 מיטות אשפוז בביתי החולים, 2000 שוטרים נוספים, החמרת הענישה על הפשיעה, ביטוח בריאות חינם לכל הילדים עד גיל 16 והפחתת שיעור מס ההכנסה.
תוצאות הבחירות הראו על הצלחה גדולה של פינה גייל.
היא הגדילה את מספר המושבים שלה בפרלמנט ל-51. יחד עם זאת, הלייבור והירוקים לא נחלו הצלחה בבחירות וקני לא הצליח לגייס את הרוב הדרוש להקמת ממשלה.
פיאנה פול הגדילה את מספר המושבים שלה בפרלמנט ל-78 וברטי אהרן החל את הקדנציה השנייה שלו כראש ממשלה.
הבחירות להנהגת המפלגה של 2010
ביוני 2010 פורסם סקר דעת קהל, על פיו מפלגת הלייבור הפכה להיות המפלגה הפופולרית ביותר לראשונה בתולדות אירלנד.
במקביל, התרחשה ירידה בכוחן של פיאנה פול ושל פינה גייל ובשביעות הרצון ממנהיגיהן.
פיאנה פול ירדה ל-17% תמיכה, פינה גייל ירדה ל-28% והלייבור עלתה ל-32%.
שביעות הרצון מקני ירדה ל-24%.
בעקבות כישלונו של סגן מנהיג המפלגה, ריצ'רד ברוטון, פיטר אותו קני באותו חודש וביקש שתערך הצבעה פנים מפלגתית לאמון במנהיגותו.
בהצבעה קיבל קני את אמון המפלגה וביצע חילופי גברי בשורות הנהגתה.
עם תחילתה של מערכת הבחירות אמר קני שפינה גייל הכירה בחשיבות של החזרת האמון והתקווה של העם באמצעות מערכת המיסוי.
הוא הכריז כי מפלגתו היא היחידה המבטיחה שלא יהיה גידול במס ההכנסה במהלך תקופת שלטונה.
הוא אמר שהמדינה זקוקה לממשלה.
במהלך מערכת הבחירות השתתף קני במספר עימותים טלוויזיוניים.
ב-11 בפברואר הוא נפגש עם קנצלרית גרמניה, אנגלה מרקל, שמפלגתה, המפלגה הנוצרית-דמוקרטית הגרמנית, ומפלגת פינה גייל, הן חלק ממפלגת העם האירופית, וקיים אתה דיון על הכלכלה האירית.
מערכת היחסים הקרובה בין שני המנהיגים החלה עוד בבחירות של 2007, עת תמכה מרקל במפלגת פינה גייל.
ניצחונה של פינה גייל בבחירות היה מוחלט.
המפלגה זכתה ב-76 מושבים בפרלמנט, המספר הגדול ביותר מזה 78 שנים והייתה למפלגה הגדולה בפרלמנט בפעם הראשונה בתולדותיה.
פיאנה פול ספגה את התבוסה הגדולה בתולדותיה ומספר המושבים שלה בפרלמנט ירד ב-75%.
למרות שמועות שפינה גייל תרכיב ממשלת מיעוט, הודיעו מנהיגי המפלגה כי מרגע שייוודעו התוצאות הרשמיות, תיכנס המפלגה לקואליציה עם הלייבור.
ב-5 במרץ חתמו שתי המפלגות על הסכם קואליציוני.
קני נהיה ראש הממשלה, מנהיג הלייבור, איימון גילמור מונה כסגן ראש הממשלה וארבעה חברים נוספים מהלייבור מונו כשרים בממשלה.
עם בחירתו הכריז קני כי משימתו הראשונה לדון מחדש בתוכנית החילוץ הכלכלית.
ב-9 במרץ 2011 התכנסו חברי הפרלמנט ובחרו באנדה קני להיות ראש הממשלה ברוב של 117 תומכים ו-27 מתנגדים.
על סמך בחירה זו מונה קני לתפקיד על ידי נשיאת אירלנד, מארי מקאליס ומינה את שרי ממשלתו.
כשהוא בן קצת פחות מ-59 שנים ו-11 חודשים בעת בחירתו, קני הוא ראש הממשלה השני המבוגר ביותר בתולדות אירלנד לאחר שון למס.
את כניסתו לתפקיד פתח קני בשורה של קיצוצים בהוצאות הממשלה ובראש ובראשונה בהוצאות שכרו ושכר שריו בכ-7% ובצמצום צי הרכב הממשלתי העומד לרשותו ולרשות השרים בכמחצית.
בשבועות הבאים הוא הודיע כי אין בכוונתו להעלות את אחוז המס, למרות לחצים מצד מנהיגים באיחוד האירופי לעשות כן.
הוא גם החל לנקוט בשורה של צעדים לחילוצם של הבנקים האירים מהמשבר בו הם נמצאו.
ביולי 2011 הודיע קני כי הצליח להגיע להסדר עם מנהיגי גוש האירו להפחית את הריבית שאירלנד משלמת ב-2% ולפרוס את תשלומי החובות לאורך זמן רב יותר.
בהמשך הודיע קני על פתיחתה של תוכנית ליצירת מקומות תעסוקה שתמומן על ידי מיסוי על הפנסיות.
במאי 2011 אישרה הממשלה שורה של רפורמות בתחום הפוליטי שהוכרז עליהן עוד בזמן מסע הבחירות.
הכוונה להפחית את מספר חברי הפרלמנט עוררה מחלוקות והסתייגויות, שכן החוקה דורשת היחס בית תושבי אירלנד לבין מספר חברי הפרלמנט יעמוד על יחס של לא פחות מחבר פרלמנט אחד ל-30,000 תושבים ולפיכך המספר הנוכחי של 166 חברי פרלמנט לא יוכל להיות מופחת ביותר מ-16 חברים.
ביולי 2011 פורסם דוח שעל פיו אירעה שורה ארוכה של מקרים בהם כמרים בכנסייה הקתולית של אירלנד ביצעו התעללות מינית בילדים, שהמקרים לא דווחו למשטרה ושהוותיקן סייע בהסתרת העובדות בפרשה.
קני גינה את חלקו של הוותיקן וטען כי זוהי התערבות בלתי נסלחת של הכנסייה הקתולית בענייניה הפנימיים של אירלנד.
בנאומו בפרלמנט הוא הודיע כי היחסים בין הכנסייה הקתולית לבין אירלנד לא יהיו כפי שהיו בעבר.
המתקפה של קני על הכנסייה הייתה למעשה שבירת שתיקה של 17 בהם התגלו מקרים רבים של ניצול מיני על ידי כמרים.
בדצמבר נשא קני נאום טלוויזיוני בפני האומה, השישי בתולדות אירלנד, בו פרס את הקווים לתקציב 2012 והודיע כי התקציב יהיה קשה וכי הוא יהווה צעד ראשון לקראת הגעה ליעד של גירעון של 3% ב-2015.
בפברואר 2013 הגיע קני להסדר עם הבנק המרכזי האירופי בנוגע לחילוצו של הבנק האנגלו-אירי.
בפברואר 2013, בנאומו בפני הפרלמנט, התנצל קני בשם המדינה בפני ניצולות בתי המחסה מגדלנה.
הוא הודיע כי עבור ניצולות בתי המחסה שמספרן מוערך ב-800 עד 1000 תוכן תוכנית לפיצויים.
כדי לסמן את סיומו של משבר החוב האירופי, נשא קני נאום שני לפני האומה בדצמבר 2013 וציין כי אירלנד צועדת בכיוון הנכון לקראת שיקום כלכלתה.
בנוסף לתפקידו כראש הממשלה, משמש קני גם כשר ההגנה.
אנדה שרה מצנדורף (בפולנית: Anda Metzendorf), הייתה אתלטית יהודייה-פולנייה.
סגנית אלופת המכביה הראשונה (1932).
מצנדורף התאמנה בקבוצת מכבי קרקוב, לצידן של ברברה אקרלנד, הלנה גוטליב, יבגניה גלזנר ומרילה פרייוולד.
במכביה הראשונה שנערכה באפריל 1932 זכתה מצנדורף במדליית כסף בקפיצה לגובה בתוצאה של 1.30 מטר, אחרי סיד קוף מארצות הברית (1.35 מטר) ולפני מרילה פרייוולד.
נוסף לכך, היא סיימה במקום רביעי בקפיצה לרוחק בתוצאה של 3.88 מטר.
חודשיים לאחר מכן, באליפות פולין באתלטיקה שנערכה בלודז' ביוני אותה שנה היא זכתה בשתי מדליות, כסף וארד.
מדליית כסף, בריצת שליחות 4x100 מטר ביחד עם הלנה גוטליב, יבגניה גלזנר ומרילה פרייוולד בתוצאה של 54.0 שניות ומדליות ארד, בריצת שליחות 4x200 מטר ביחד עם הלנה גוטליב, יבגניה גלזנר ומרילה פרייוולד בתוצאה של 1:57.6 דקות.
באליפות פולין באתלטיקה שנערכה בחוז'וב בשנת 1933 זכתה מצנדורף במדליית כסף, בריצת שליחות 4x100 מטר ביחד עם הלנה גוטליב, יבגניה גלזנר ומרילה פרייוולד בתוצאה של 54.1 שניות.
מצנדורף השתתפה במכביה השנייה שנערכה בשנת 1935.
אנדה אולדום (נולד בקקרטרסואק, גרינלנד ב-21 באפריל 1979) הוא פוליטיקאי גרינלנדי לשעבר ששימש כחבר הפרלמנט של גרינלנד וכמנהיג של מפלגת הדמוקרטים.
בשנת 2015 הוא הפך לשר האוצר ואוצרות הטבע כאשר מפלגתו הדמוקרטים נכנסה לקואליציה עם מפלגת סיומוט הסוציאל-דמוקרטית ומפלגת סולידריות המרכז-ימנית, בשנת 2016 הוא התפטר מתפקידו ועזב את הפוליטיקה בשל בעיות בריאותיות.
אולדום הוא בנם של נילס ואנה סופי אולדום.
יש לו שני ילדים עם אשתו שרלוט מארי.
הוא עובד סוציאלי מיומן ועבד כיועץ לילדים ונוער עבור סרומסוק של קומונקרפיק.
הוא ידוע בעיקר בגרינלנד כגיטריסט של להקת הרוק דיסקו הרפובליקה הדמוקרטית ( DDR) וכסולן.
הוא התמודד על מושב באינאטיסיסרטוט לראשונה בבחירות לפרלמנט 2009, השיג את התוצאה החמישית הטובה ביותר של מפלגתו ובכך הגיע למקום הראשון עבור הדמוקרטים.
בשנת 2012 החליף את פאל כריסטיאנסן כיו"ר המפלגה.
בבחירות במרץ 2013 הוא השיג את התוצאה השלישית הטובה ביותר בקרב עמיתיו למפלגה, אך מכיוון שהפעם הדמוקרטיה השיגה רק שני מושבים, הוא עדיין הגיע רק למקום הראשון.
פאל כריסטיאנסן התפטר מהאינאטיסיסרטוט באוקטובר אותה שנה ואנדה אולדום תפס את מקומו.
בבחירות המקומיות בשנת 2013 הוא חבר לחבר המועצה המקומית של קומונקרפיק סרמרוק.
בתחילת נובמבר 2015 הוא לקח חופשה של שלושה חודשים בשל לחץ.
באמצע ינואר 2016 הודיע אולדום כי הוא פורש מהפוליטיקה בגרינלנד, מכיוון שאשתו מתחילה להתמחות בדנמרק, לכן הוא יעבור לשם עם משפחתו.
אנדוהדרל פולרן , או אנדופולרן (Endofullerene) הוא פולרן בעל אטומים, יונים או צברי אטומים נוספים כלואים בתוך הספירה הפנימית שלהם.
הלנתן C70 הראשון שסונתז ב-1985 נקרא La@C60.
הסימן "@" בשם הוא נוטציה המסמלת מולקולה קטנה הכלואה במעטפת.
אנדוהדרל פולרן עשוי להיות החומר היקר בעולם; עלות הפקתו עומדת על 145 מיליון דולר לגרם.
מחקרים שונים נעשים בנוגע לשימושים אפשריים שלו, כאשר אחת האפשרויות היא שישמש לייצור שעונים מדויקים שיחליפו את השעונים האטומיים המדויקים, אך הגדולים יחסית.
שעון כזה יוכל להיות בגודל של שבב ומדויק מאוד ועל ידי כך לשבת בתוך מכשירים ניידים.
אם אכן יצליח לשמש כשעון כזה הוא עשוי להגדיל את דיוק ה-GPS במכשירים ניידים מדיוק של כמה מטרים לדיוק ברמה של מילימטר בודד.
בכתיב כימי מקובל, באקמינסטרפולרן (C60) עם אטום (M) היה נכתב כ: MC60, ללא כל תלות ביחס להימצאות M בתוך או מחוץ לפולרן.
כדי לאפשר דיון מפורט יותר עם איבוד מידע מינימלי, סימון מפורש יותר הוצע בשנת 1991, בו אטומים מצד שמאל לסימן ה-"@" נמצא פיזית בתוך רשת אטומים הרשומים מצד ימין לסימן ה-"@".
בדוגמה שהבאנו לעיל, הסימון הנכון יהיה M@C60, אם M נמצא בתוך רשת אטומי הפחמן.
סימון מורכב יותר יכול להיות: (K2(K@C59B, אשר מבטא מצב של רשת של 60 אטומי כלוב פולרן עם אטום בורון אחד מוחלף בפחמן ברשת גאודטית, עם אשלגן בודד כלוא בפנים, ועם שני אטומי אשלגן קשורים מבחוץ.
אנדה טריפה (באלבנית: Eneda Tarifa; נולד ב-30 במרץ 1982) היא זמרת אלבנית, שייצגה את אלבניה באירוויזיון 2016.
טריפה נולדה בטירנה, בירת אלבניה.
התפרסמה לראשונה ב-2003 שלקחה חלק בתחרות השירים האלבנית השנתית "Festivali i Këngës", המשמשת משנת 2003 לבחירת נציג אלבניה לאירוויזיון, עם השיר "Qëndroj".
בשנת 2006 השתתפה בתחרות השירה הארצית "Kënga Magjike" וסיימה במקום הרביעי.
ב-2008 טריפה השתתפה שוב בתחרות "Festivali i Këngës" לאירוויזיון של אותה שנה עם השיר ""Zëri im".
ב-2010 זכתה בתחרות המוזיקה "Top Fest", בה משתתפים אזרחים אלבנים וקוסובנים.
היא זכתה בתחרות לבחירת נציג אלבניה לאירוויזיון 2016 עם השיר "Përrallë", שבוצע במקור באלבנית ובהמשך שונה לאנגלית בשם "Fairytale".
היא סיימה במקום ה-16 באירוויזיון.
אַנְדֿוֹנִיס רֶֿמוֹס (נהגה לעיתים: אַדֿוֹנִיס רֶֿמוֹס; ביוונית: Αντώνης Ρέμος; נולד בשם: אַנְדֿוֹנִיס פַּאסְחַלִֿידִיס; ביוונית: Αντώνης Πασχαλίδης ב-19 ביוני 1970) הוא זמר יווני.
הוא נשאר שם עד גיל 10, אז עבר לסלוניקי יחד עם משפחתו.
במהלך תקופת ילדותו, נקשרה דרכו עם המוזיקה, והוא החל ללמוד לנגן בגיטרה ובתופים.
רמוס החל את הקריירה שלו בגיל מוקדם יחסית; בהיותו בן 17, שר בתחילה בטברנה מקומית.
הופעתו הציבורית הרשמית הראשונה נערכה ב-1992, במהלך פסטיבל השירים ה-31 של סלוניקי .
לאחר הופעות רבות, במהלכן הופיע כזמר מוביל יחד עם אמנים נוספים, ערך רמוס את הופעתו הראשונה באתונה, במהלך חג הפסחא של שנת 1995, במרכז מופעים המכונה "סטודיו דִיוֹגֶֿנִיס", הממוקם בפרוור נֶֿאָה סְמִֿירְנִי שבאתונה, לצד אמנים מוכרים: דִימִֿיטְרִיס מִיטְרוֹפַּֿאנוֹס, סְטֶֿפַאנוֹס קוֹרְקוֹלִֿיס ומַֿארְיוֹס טֿוֹקַאס .
באותה השנה, חתם על חוזה עם חברת התקליטים "סוני מיוזיק", בסיועו של מפיקו המוזיקלי דאז, סְטַֿאוְורוֹס אַרָאפִּֿידִיס.
ב-1996, הוציא רמוס לאור את אלבום הבכורה שלו, אשר נקרא "אַנְדֿוֹנִיס רֶֿמוֹס", ואשר הגיע בפרק זמן של פחות משנה למעמד אלבום פלטינה.
ב-1997, ערך רמוס הופעות בפאב המוזיקלי "אִי תַ'אלָאסִיאֶֿס אִי חַֿאנְדרֶס" (בתרגום לעברית: "חרוזי הים"), הממוקם בשכונת גַֿאזִי שבאתונה, ובסטודיו דִיוֹגֶֿנִיס.
באפריל 1998, הוציא רמוס לאור את אלבומו השני, אשר נקרא (בתרגום לעברית): "זמן להמשיך הלאה".
בדצמבר 1999, הוציא רמוס לאור את אלבומו השלישי, אשר נקרא (בתרגום לעברית): "שוב מהתחלה".
שני אלבומים אלו הגיעו למעמד אלבום פלטינה.
בשני אלבומים אלו (השני והשלישי), שיתף רמוס פעולה עם המלחינים: כְרִֿיסְטוֹס נִיקוֹלֿוֹפּוּלוֹס וסְטַמָֿאטִיס סְפַּאנוּדַֿאקִיס, כמו גם עם הפזמונאי אַנְדֿוֹנִיס אַנְדרִיקַֿאקִיס.
ביוני 2001, הוציא רמוס לאור דיסק כפול, אשר נקרא (בתרגום לעברית): "לילה אחד בלבד".
אלבום זה הוא למעשה הקלטה של הופעה חיה של רמוס, אשר נערכה במועדון לילה בכרתים, המכונה: "ארמון אפולון".
בסוף שנת 2001, הופיע רמוס יחד עם יַֿאנִיס פָּֿארִיוֹס בסטודיו דיוגניס.
שנת 2002 הייתה שנה מיוחדת עבור רמוס, כאשר פגש לראשונה את המלחין והמפיק המוזיקלי יֿוֹרְגוֹס תֶ'אוֹפַֿאנוּס .
פגישה זו הניבה שלושה אלבומים משותפים.
השירים שיצאו לאור במסגרת אלבומים אלו, צברו הצלחה רבה והפכו ללהיטים; להיטים אלו עלו במידת הצלחתם על להיטיהם הקודמים, טרם שיתוף הפעולה ביניהם (השירים אותם הלחין ת'אופאנוס ואלו שרמוס שר).
הצלחת אלבומים אלו הייתה רבה כל כך, ששיריהם זכו לאהדה ולהכרה בקרב העם היווני כולו.
שנהשם אלבום ביווניתשם אלבום - תעתיק עברישם אלבום - תרגום לעבריתמעמד2001Μια νύχτα μόνο מְיָה נִֿיכְטָה מֿוֹנוֹלילה אחד בלבדפלטינה כפולה2004Live-בהופעה חיהפלטינה2007Αντώνης Ρέμος in Concert feat.
Onirama-אַנְדֿוֹנִיס רֶֿמוֹס בקונצרט עם אוֹנִירַֿאמָהזהב2007Μαρινέλλα & Αντώνης Ρέμος Live - מַארִינֶֿלָה ואַנְדֿוֹנִיס רֶֿמוֹס בהופעה חיהפלטינה
אנדֵה גֵלֵֶנדֵה היא תנועת מרי אזרחי בין-לאומית שנוסדה בגרמניה, הפועלת באמצעות השתלטות על מכרות (בעיקר פחם) כדי להעלות את המודעות לצדק סביבתי.
אנדה גלנדה מארגנת מאז 2015 פעולות מרי אזרחי נגד מכרות פחם בחבל הריין, בלוסטיה ובלייפציג.
מאז 2017, היא השתתפה במחאות מרי אזרחי נגד כריית פחם וסדיקה הידראולית בפולין, הולנד וצ'כיה.
היא תומכת בתנועה של ונציה נגד ספינות שיוט גדולות.
בהפגנות השנתיות בגרמניה השתתפו בין 3000 ל-7000 משתתפים.
היא תומכת בקביעות בעצרות אנטי גזעניות בגרמניה ואירחה מגוון הפגנות מקומיות קטנות יותר מאז 2018.
אנדה גלנדה נוסדה על ידי ברית רחבה של קבוצות שפועלות נגד שימוש בפחם, קבוצות פעולה אקלימיות עממיות.
ארגוני סביבה כמו שביתת בתי הספר למען האקלים, גרינפיס ו-Bund für Umwelt und Naturschutz Deutschland הביעו סולידריות עם התנועה.
אנדה גלנדה התפתחה מברית לתנועה בפני עצמה עם הופעתן של קבוצות מקומיות עצמאיות מאז 2017. בשנת 2020, יש לה 50 קבוצות מקומיות בגרמניה ועוד תשע ברחבי אירופה (שוודיה, הולנד, דנמרק, צרפת, בלגיה, שווייץ, איטליה, אוסטריה, צ'כיה).
התנועה הבין-לאומית כיום נפגשת בערך פעם בחודש בערים שונות בגרמניה, כשהדיונים לרוב מתקיימים בו זמנית גם באנגלית.
עלונים ותקשורת במחנות האקלים מתורגמים לרוב לאנגלית או לשפות אירופאיות אחרות.
יש כ-19 קבוצות עבודה בנושאים כמו הקמת המחנה, קשרי עיתונות, כספים, עניינים משפטיים ועוד.
ארגון אנדה גלנדה אינו חלק מעמותה ואינו מקבל מימון קבוע.
הוא נתמך על ידי רשת נרחבת של מתנדבים, רבים מהם מאורגנים בתנועות אחרות כמו הצוות המשפטי שתומך בכל אלו העומדים בפני השלכות משפטיות של פעולות של אי ציות אזרחי.
הארגון אינו רשום כחוק בגרמניה ולכן לא ניתן לתמוך כלכלית על ידי רוב הארגונים הלא ממשלתיים.
דוברי העיתונות שלה משתמשים בעיקר בשמות בדויים, אם כי יש אנשים שעובדים עם שמם האמיתי.
אנדה גלנדה היא אחת הקבוצות הסביבתיות העצמאיות הגדולות.
תרבות קבלת ההחלטות והארגון העצמי שלה נתפסת בדרך כלל כגורם מפתח בכושר העמידה של הארגון.
ההפגנות בשנת 2020 נדחו עד סוף ספטמבר עקב מצב פורץ מגפת מחלת נגיף קורנה 2019. אנדה גלנדה השתמשה במערכת עם רשימות מפוענחות כדי לרשום משתתפים ולאפשר מעקב לאחור של אנשים, תוך בדיקה שהרשויות לא יוכלו להשיג רשימות עם שמות.
חברי הארגון חוסמים ומשבשים את הפעילות בתשתיות פחם פעם או פעמיים בשנה באירוע גדול.
צורות הפעולה של הארגון הן חסימות מוצהרות בגלוי של תשתיות מאובנים, כמו פחם וגז.
במסורת של מרי אזרחי בדרכי שלום, הארגון מתריס כנגד הפרת הסגת הגבול בשטחי התשתיות על ידי הליכה לתוך מכרות פחם והתעלמות מקריאות להפסיק שהוציאו הרשויות.
ההכוונה לפעילים היא להישאר רגועים ולא לסכן איש.
המטרה אינה להרוס או לפגוע בתשתיות אלא לחסום בגוף המפגינים את הסדר התקין.
אנדה גלנדה רואה את עצמה במסורת של מרי אזרחי בהפגנות סביבתיות כמו מחנות האקלים הראשונים בבריטניה או התנועה האנטי-גרעינית בגרמניה.
עימותים שלווים עם המשטרה ו"זרימה דרך קווי המשטרה" מתורגלים בעיקר ב"אימון פעולה" (aktionstraining) עם קבוצות בינוניות וקטנות של 10 עד 100 אנשים בערים עם סניפים מקומיים של אנדה גלנדה ובמחנות אקלים לפני פעולה.
התנגדות למפלגת הימין הקיצוני ולגזענות
אנדה גלנדה השתתפה במספר עצרות ועצרות נגד גזענות נגד פגישות של מפלגת הימין הקיצוני "אלטרנטיבה לגרמניה" (AfD) עם הסיסמה "תנועת אקלים משמעה אנטיפא".
הימין הקיצוני AfD מציג בקביעות את אנדה גלנדה כארגון קיצוני ולא לגיטימי, וקורא לגינויו באמצעים חוקיים או על ידי השירות החשאי הלאומי "Verfassungsschutz" (הגנה על החוקה).
מאז 2016 השירות החשאי סימן את אנדה גלנדה ברשימתו עם ארגונים שהוא מכתיב "קיצוניים", בעיקר בגלל הסיסמה "שינוי מערכתי לא שינוי אקלים" (system change not climate change).
בשנת 2020, הסניף המקומי בברלין של AfD החריף את ההאשמה נגד אנדה גלנדה בטענה שהארגון סבלני כלפי אלימות נגד המשטרה, זאת מבלי לספק הוכחות לטענות, למעט השתתפותה של קבוצת שמאל אחרת בשם interventionistische Linke.
בתגובה 97 ארגונים סביבתיים בהם 350.org, ידידי כדור הארץ גרמניה, אוקספם והמרד בהכחדה חתמו על מכתב סולידריות, שדחה את ניסיון ה"הפללה" של אנדה גלנדה.
השערורייה שהתקבלה הובילה לקריאה לפירוק ה-Verfassungsschutz של ברלין.
תשעה שוטרים הושעו מהפריסה במהלך פעולה של אנדה גלנדה בדצמבר 2019 לאחר שהצטלמו נגד אנדה גלנדה, שם הם קשרו עצמם לזירה הנאו-נאצית המקומית.
המשטרה וארגוני ימין קיצוני מפרסמים תדיר טענות לפיהן אנדה גלנדה הוא ארגון אלים, בניגוד לתפיסה העצמית של הארגון, שמפריך באופן קבוע את ההאשמות.
אנדה גלנדה האשים את המשטרה ב-2017 וב-2020 באלימות בלתי חוקית נגד מפגינים.
ברוב המקרים הללו, אנשים נפצעו באמצעות סוסים, אלות, גז פלפל ואגרופים.
ב-2020 המשטרה גם פצעה פעילים בעזרת כלבים.
מדיווחים עולה כי עשרות מתוך אלפים נפצעו ברובם באורח קל, בעוד שכמה מהם נפצעו קשה.
עמדותיה של אנדה גלנדה נגד אלימות משטרתיות הועלו רבות בתקשורת הארצית בגרמניה והדיווח היה בעיקר בעד אנדה גלנדה, אף שהמשטרה לא נשאה באחריות אישית עד 2020. בשנים 2017 ו-2020, עיתונאים נפצעו על ידי המשטרה ואיש אבטחה פרטי של RWE.
אנדה גלנדה פרסם הודעה לעיתונות ב-2020 שהעלתה את ההאשמות נגד המשטרה לרמה של בעיה משטרתית בגרמניה, שכן הן מפרות באופן שיטתי את הזכויות החוקתיות של פעילים.
אנדה גלנדה מחשיב את עצמו כחלק מהתנועה העולמית לצדק אקלים.
היא קוראת להפסקה מיידית של ייצור החשמל בפחם ולמעבר חברתי ואקולוגי שמתגבר על "קפיטליזם מאובן".
אנדה גלנדה דוחה את ההריסה המתמשכת של כפרים לצורך הרחבת מכרות פחם.
אנדה גלנדה תמכה בכיבוש יער המבאך הסמוך לקלן שהיה אמור להיחתם לצורך הרחבת מכרה פחם.
היער ניצל לבסוף, ו-אנדה גלנדה קרא לזה ניצחון של תנועת צדק האקלים.
אנדה גלנדה השתתפה או ארגנה אירועים קטנים יותר, כמו פרסום נגד השטיפה הירוקה של חברת הרכבות הלאומית של גרמניה, או נגד מדיניות האקלים של הקנצלרית מרקל.
קבוצות מקומיות הפגינו בהפגנות ופעולות של אי ציות אזרחי נגד תחנת הכוח החדשה Datteln 4 השורפת פחם קשה מיובא מרוסיה וקולומביה, ונגד "ועדת הפחם" הממשלתית שהוציאה תוכנית בשנת 2020 לסיום ייצור החשמל הפחם על ידי 2038 - הרבה יותר מאוחר ממה שדרשו ארגוני תנועה סביבתית וארגונים לא ממשלתיים,
אנדה גלנדה קיימה מספר שיחות ברמה בינונית עם נציגי איגודי עובדים.
בין דרישותיה אסטרטגיית מעבר לאזורים התלויים בפחם ואסטרטגיית יציאה ללא פיטורים.
30 עובדי הפחם הנותרים בגרמניה מאוגדים מאוד.
איגוד IGBCE דוחה בעיקר דרישות למעבר והיה סקפטי לגבי הסכם האקלים של פריז ופוליטיקת האקלים.
האיגוד המקצועי השני בגודלו Ver.di תומך בתוכנית יציאה מהירה מפחם מאז 2016.
אנדה גלנדה הכריזה על אסטרטגיית EGGE (Ende Gelaende goes Europe) בשנת 2018 והפכה ליותר ויותר בין-לאומית.
עד כה קיימים סניפים בשמונה מדינות באיחוד האירופי, ששלחו פעילים לגרמניה לצורך חסימות המוניות של אנדה גלנדה.
מגרמניה פעילים היו בוונציה בהפגנות נגד ספינות "לא גראנד נאווי" ב-2019 ו-2020, לצ'כיה בהפגנות נגד הפחם מאז 2017, ועד למחנות נגד פחם והפגנות בפולין.
2019 ו-2020, כמו גם במחאת Code Root נגד הפריחה בהולנד ב-2018 וב-2019. מלבד מחנות האקלים בצרפת בשנים 2019 ו-2020, כל מחנות האקלים ופעולות המחאה ניסו להציע תרגום סימולטני על ידי מתנדבים, בעיקר לאנגלית.
Ende Gelände 2015, כיבוש מכרה הגיר הפתוח גרצוויילר, גרמניה
Ende Gelände 2016, כיבוש מכרות פחונים פתוחים באזור לוסאטיה, גרמניה
Ende Gelände 2017, כיבוש מכרות פחם פתוחים בשדות הפחם של ריינלנד, גרמניה
Ende Gelände 2018, כיבוש מכרה הפח הפתוח Hambach, גרמניה
Ende Gelände 2019, עיסוקים סביב המכרות הפתוחים גרצוילר ו-Lusatian, גרמניה
Ende Gelände 2020, כיבוש של מכרה בורות פתוחים Garzweiler וגם אתר בניית צינורות גז, גרמניה, כיבוש יער Danneröder כדי למנוע את הרס שלו עבור כביש מהיר.
פירמין אנדומבה מובלה הוא כדורגלן מהרפובליקה הדמוקרטית של קונגו המשחק בעמדת החלוץ בנבחרת הרפובליקה הדמוקרטית של קונגו.
מובלה החל את הקריירה המקצוענית שלו בקבוצת ויטה קלאב מליגת העל של הרפובליקה הדמוקרטית של קונגו.
ב-1 ביולי 2015 חתם מובלה באל-אהלי דוחה מליגת העל הקטרית.
הוא ערך 36 הופעות ליגה במדי המועדון, בהן הבקיע 16 שערים.
ב-30 בינואר 2017 חתם מובלה בסטאד רן מליגת העל הצרפתית.
ב-8 בפברואר ערך את הופעת הבכורה שלו במועדון, בתיקו 0-0 נגד אנז'ה במסגרת המחזור ה-24 בליגה לעונת 2016/2017. ב-2 באפריל הבקיע את שער הבכורה שלו במועדון, בתיקו 1-1 נגד אולימפיק ליון במסגרת המחזור ה-31 בליגה.
בסך הכל ערך 34 הופעות ליגב מדי המועדון, בהן הבקיע שמונה שערים.
ב-30 בינואר 2018 הושאל מובלה לטולוז מליגת העל הצרפתית עד לתום עונת 2017/2018. ב-1 ביולי 2018 חתם על חוזה קבוע במועדון.
ב-2 ביולי 2019 הושאל מובלה לאסטנה מליגת העל הקזחית למשך עונת .
הוא ערך חמש הופעות ליגה במדי המועדון, בהן הבקיע שער אחד.
ב-28 בפברואר 2022 חתם מובלה ב-1599 שלימבאר מליגת המשנה הרומנית.
הוא ערך שבע הופעות ליגה במדי המועדון, בהן הבקיע שלושה שערים.
ב-7 ביוני 2013 ערך מובלה את הופעת הבכורה שלו בנבחרת הרפובליקה הדמוקרטית של קונגו, בתיקו 0-0 נגד נבחרת לוב במסגרת מוקדמות מונדיאל 2014. ב-26 באוגוסט 2013 הבקיע את שער הבכורה שלו בנבחרת, בניצחון 1-0 על נבחרת קמרון במסגרת מוקדמות אליפות האומות האפריקאיות .
הוא היה חלק מסגל הנבחרת בטורנירים גביע אפריקה לאומות 2015 וגביע אפריקה לאומות 2017.
אליפות הרפובליקה הדמוקרטית של קונגו (1): 2014/2015
חומרים ותהליכים אנדוגניים הם אלה שמקורם במערכת חיה כגון אורגניזם, רקמה או תא.
לעומת זאת חומרים ותהליכים אקסוגניים הם אלה שמקורם מחוץ לאורגניזם.
לדוגמה, אסטרדיול הוא הורמון אסטרוגן אנדוגני, המיוצר בגוף, ואילו אתיניל אסטרדיול הוא אסטרוגן סינתטי אקסוגני, המשמש בדרך כלל בגלולות למניעת הריון.
אַנְדוֹנִי גוֹרוֹסָאבֶּל אספינוסה (בספרדית: Andoni Gorosabel Espinosa; נולד ב-4 באוגוסט 1996) הוא כדורגלן ספרדי המשחק בעמדת המגן הימני באתלטיק בילבאו מהלה ליגה.
גדל בריאל סוסיאדד ושיחק בה עד ברוב הקריירה שלו עד שעבר לאלאבס, שממנה עבר לבילבאו ב-2024.
גורוסאבל נולד באראסאטה, חבל הבאסקים, ייצג את ריאל סוסיאדד בנוער, ושיחק בליגת הנוער של אופ"א ב-2013. ב-11 ביולי 2014, לאחר שסיים את ההשאלה שלו, הוא הושאל שוב לביאסאין בליגה הרביעית, וערך את הופעת הבכורה שלו בבוגרים במהלך העונה.
עם החזרה, גורוסאבל שובצה לקבוצת בריו, גם היא בליגה הרביעית.
ב-9 ביולי 2016, הוא הושאל לריאל אוניון מהליגה השלישית לשנה אחת.
ב-16 ביוני 2017 חידש גורוסאבל את חוזהו בריאל סוסיאדד עד 2019 והועלה למילואים, גם הם בליגה השלישית.
הוא ערך את הופעת הבכורה שלו בקבוצה הראשונה שלו - והלה ליגה - ב-21 בספטמבר, כשפתח בהרכב בהפסד חוץ 0–3 מול לבאנטה.
ב-5 בדצמבר 2017 חידש גורוסאבל את חוזהו עד 2021, ובילה את שארית הקמפיין כמחליף לאלבארו אודריוזולה.
ביולי 2018, כאשר גם אודריוזולה עזב, הוא הועלה לסגל הראשי.
במרץ 2022, הוא הגיע לציון דרך, 100 הופעות בריאל סוסיאדד.
ב-11 באוגוסט 2023, גורוסאבל חתם על חוזה לשנה עם דפורטיבו אלאבס, העולה החדשה ללה ליגה.
אנדוטיאודון (שם מדעי: Endothiodon; מיוונית עתיקה: "שן פנימית") הוא סוג של סינאפסיד מקבוצת התראפסידה שחי בסוף תקופת הפרם שלפני 259 עד 254 מיליון שנה מזמננו.
סוג זה תואר לראשונה ב-1876 בידי החוקר ריצ'רד אואן, אשר גילה את ממצאיו בדרום אפריקה ובהם נכללו שרידי גולגולת ולסת תחתונה.
הוא היה קרובו של הדיקטודון וכמותו היה נפוץ מאוד לאורך פנגיאה ברחבי כל היבשות, כאשר המאובנים שלו התגלו בהודו, ברזיל ובהרבה מדינות באפריקה: מלאווי, מוזמביק, דרום אפריקה, טנזניה, זמביה וזימבבואה.
בדומה לדיקינודנטים אחרים הוא היה אוכל צמחים, אף שחסרו לו שני החטים שאפיינו את רוב הדיקינודונים.
קצוות הלסתות היו בעלי מקור מעוקל כלפי מעלה מה ששימש לעקירת צמחים ואולי אף עזר בחפירה.
במקור נכללו בסוג זה 9 מינים, אך בהמשך הורדו ל-3 בלבד: E.
אנדוי הוא נקניק מעושן עשוי מבשר חזיר, שמקורו בצרפת.
בצרפת, במיוחד בברטאן ובנורמנדי, המרכיבים המסורתיים של האנדוי הם בעיקר חלקי חזיר, מעי חזיר, בצל, יין ועשבי תיבול.
הוא בדרך כלל אפור ויש לו ריח מיוחד.
נקניקייה דומה, אך לא מעושנת וקטנה יותר, נקראת andouillet, מילולית: "אנדוי קטן".
סוגי אנדוי מסוימים משתמשים בכל מערכת העיכול של החזיר.
לאזורים צרפתיים שונים יש מתכונים משלהם.
נדיה, סלמי חזיר הניתן למריחה מקלבריה, מקורו כנראה בווריאציה של האנדוי, שהוצג במקור באיטליה במאה ה-13 על ידי בית אנז'ו הצרפתי-הסיציליאני .
בארצות הברית, הנקניקייה מזוהה לרוב עם המטבח של לואיזיאנה מטבח קייג'ון, שם היא נקניק מעושן, גס גרגר, עשוי באמצעות בשר חזיר, שום, פלפל, בצל, יין ותבלינים.
לאחר מילוי המעטפת, הנקניק מעושן שוב (מעושן כפול).
העיירה לה פלאס, לואיזיאנה, על נהר המיסיסיפי, שזכתה לכינוי "בירת האנדוי של העולם", ידועה במיוחד בזכות ה-Cajun andouille שלה.
אזור Cajuns ממערב לאפייט, לואיזיאנה, עושה אנדוי דומה לצרפתים.
הם מתבלים את מעי החזירים במלח ופלפל קאיין, משרים אותם באמבט מים וחומץ למשך הלילה, ואז שוטפים אותם היטב לפני שדוחסים אותם אחד לשני לאורך.
הם חותכים וקושרים אותם לחוליות ארוכות בחוט ותולים אותם הנקניק בבית העישון.
אף על פי שהוא דומה במקצת, אין לבלבל את האנדוי עם "הוט לינקס" (קישורים חמים), נקניקייה חריפה של ניו אורלינס, או נקניקיות דומות טחונות דק, עתירות שומן ומפולפלות.
אנדוסימביונט או אנדוביונט הוא אורגניזם שחי בתוך הגוף או התאים של אורגניזם אחר.
בדרך כלל שני האורגניזמים נמצאים במערכת יחסים הדדית.
דוגמאות לכך הן חיידקים מקבעי חנקן (rhizobia), שחיים בגושיות השורש של קטניות, אצות חד-תאיות בתוך אלמוגים בוני שונית, ואנדוסימביונטים חיידקיים המספקים חומרי הזנה חיוניים לחרקים.
אנדוסימביוזה מילאה תפקידי מפתח בהתפתחות של אאוקריוטים וצמחים.
לפני כ-2.2 מיליארד שנים, ארכאון ספג חיידק באמצעות פגוציטוזיס, שהפך בסופו של דבר למיטוכונדריון (ברבים: מיטוכונדריה) המספק אנרגיה כמעט לכל התאים האאוקריוטים החיים.
לפני כמיליארד שנים, חלק מאותם תאים ספגו ציאנובקטריות שהפכו לכלורופלסטים, אברונים המייצרים אנרגיה מאור השמש.
לפני כ-100 מיליון שנה, שושלת אמבה מסוג פאולינלה (Paulinella) בלעה באופן עצמאי ציאנובקטריה שהתפתחה והתפקוד שלה הפך לשם נרדף לכלורופלסטים מסורתיים, המכונים כרומטופורים.
לפני כ-100 מיליון שנה, UCYN-A, חיידק מקבע חנקן, הפך לאנדוסימביונט של אצה ימית (Braarudosphaera bigelowii), והתפתח לניטרופלסט, שמקבע חנקן.
באופן דומה, לצורניות ממשפחת רופאלודיקאי (Rhopalodiaceae) יש אנדוסימביונטים ציאנובקטריאליים, הנקראים גופים כדוריים או דיאזופלסטים, שלפי אחת ההשערות הם שלבים ראשונים בהתפתחות האברונים.
יש סימביונטים שחייבים שהמארח שלהם ישרוד, ויש שהם פקולטטיביים, כלומר יכולים לשרוד באופן עצמאי.
הדוגמאות הנפוצות ביותר לאנדוסימביוזה שמחייבת הישרדות המארח הן מיטוכונדריה וכלורופלסטים, המתרבים באמצעות מיטוזה במקביל לתאי המארח שלהם.
כמה טפילים אנושיים (למשל הנמטודות Wuchereria bancrofti ו-Mansonella perstans) משגשגים במארחיהם החרקים באנדוסימביוזה שקשורה לחיידקי הוולבאכיה (Wolbachia).
ניתן לחסל את שניהם על ידי טיפולים המכוונים למארח החיידקים שלהם.
המילה "אנדוסימביוזה", מקורה ביוונית: ἔνδον, ובתעתיק לועזי endon, שמשמעותה "בתוך", σύν, ובתעתיק לועזי syn, שמשמעותה "יחד", ו-βίωσις ובתעתיק לועזי biosis, שמשמעותה "חי".
תאוריית הסימביוגנזה גורסת שאאוקריוטים התפתחו באמצעות ספיגת פרוקריוטים.
בדרך כלל, אורגניזם אחד עוטף חיידק והשניים מפתחים מערכת יחסים הדדית.
החיידקים הנקלטים (האנדוסימביונט) חיים בסופו של דבר אך ורק בתוך התאים המארחים.
זה מתאים לתפיסה של התפתחות אברון נצפית.
בדרך כלל, הגנום של האנדוסימביונט מצטמצם, ומתבטלים גנים שתפקידיהם נלקחו על ידי המארח.
לדוגמה, הגנום "הודג'קיניה" של ציקדה מחזורית שונה בהרבה מזה של החיידקים העומדים בפני עצמם.
מחזור החיים של הציקדה כולל שנים של קיפאון מתחת לאדמה.
הסימביונט מייצר דורות רבים במהלך שלב זה וחווה לחץ ברירה קטן, מה שמאפשר לגנום שלו להתגוון.
הברירה הטבעית היא אפיזודית - כאשר הציקדות מתרבות.
הגנום המקורי של "הודג'קיניה" התפצל לשלושה אנדוסימביונטים פשוטים, שכל אחד מהם מקודד לגנים בודדים - מופע של שיווי משקל מקוטע היוצר שושלות נפרדות.
העברת סימביונט היא התהליך שבו המארח רוכש את הסימביונט שלו.
מכיוון שסימביונטים אינם מיוצרים על ידי תאי המארח, הם חייבים למצוא דרך להתרבות ולאכלס תאי בת כאשר תאי מארח מתחלקים.
העברה אופקית, אנכית ומעורבת (היבריד של אופקית ואנכית) הן שלושת הדרכים להעברת סימביונט.
העברת סימביונט אופקית היא תהליך שבו מארח רוכש סימביונט פקולטטיבי (שיכול לשרוד עצמאית) מהסביבה או ממארח אחר.
סימביוזת ריזוביה-קטנייה (Rhizobia-Legume), אנדוסימביוזה של חיידקים וצמחים היא דוגמה לאופן העברה זה.
הקשר הסימביוטי הזה חשוב לתהליכים שבהם יצירת קשרי שורש (Root nodule).
פלבנואידים משוחררים מהקטניות המארחות, מה שגורם למין הריזוביה (אנדוסימביונט) להפעיל את גני Nod שלו.
גנים אלו מייצרים אותות ליפופוליסכריד שהקטניה מזהה, מה שמוביל להיווצרות גושים בשורש.
תהליך זה מחלחל לתהליכים אחרים, בהם קיבוע חנקן בצמחים.
היתרון האבולוציוני של אינטראקציה כזו מאפשר החלפה גנטית בין שני האורגניזמים המעורבים כדי להגביר את הנטייה לתפקודים חדשים כפי שניתן לראות באינטראקציה בין צמח לחיידק (היווצרות הולוביונטים).
העברה אנכית מתרחשת כאשר הסימביונט עובר ישירות מההורה לצאצאים.
בהעברה אופקית כל דור רוכש סימביונטים מהסביבה.
דוגמה לכך היא חיידקים מקבעי חנקן בשורשי צמחים מסוימים, למשל סימביונט כנימות האפונה.
סוג שלישי הוא העברה מעורבת, שבה סימביונטים נעים אופקית במשך כמה דורות, ולאחר מכן הם נרכשים אנכית.
ויגלסוורתיה (Wigglesworthia), סימביונט זבוב הצה צה, מועבר אנכית דרך חלב האם.
כאשר הסימביונט מגיע לשלב זה, הוא דומה לאברון תאי, בדומה למיטוכונדריון או כלורופלסט.
בהעברה אנכית, הסימביונטים אינם צריכים לשרוד באופן עצמאי, מה שלעיתים קרובות מוביל לכך שהגנום שלהם יופחת.
לדוגמה, סימביונט כנימות האפונה איבד גנים למולקולות חיוניות וסומך על המארח שיספק אותן.
בתמורה, הסימביונטים מסנתזים חומצות אמינו חיוניות עבור מארח הכנימה.
ושוב, כאשר הסימביונט מגיע לשלב זה, הוא מתחיל להידמות לאברון תאי, בדומה למיטוכונדריה או לכלורופלסטים.
מארחים וסימביונטים תלויים כאלה יוצרים הולוביונט.
במקרה של צוואר בקבוק, ירידה במגוון הסימביונטים עלולה לסכן אינטראקציות מארח-סימביונט, שכן מוטציות מזיקות מצטברות.
הדוגמאות הנחקרות ביותר של אנדוסימביוזה הן בחסרי חוליות.
סימביוזות אלה משפיעות על אורגניזמים בעלי השפעה גלובלית, כולל סימביודיניום (באלמוגים), או וולבכיה (בחרקים).
חרקים רבים שהם מזיקים חקלאיים וכן מחוללי מחלות אנושיים מקיימים יחסים אינטימיים עם אנדוסימביונטים ראשוניים.
מדענים מסווגים אנדוסימביונטים של חרקים כראשוניים או משניים.
אנדוסימביונטים ראשוניים (P-endosymbionts) היו קשורים למארחים החרקים שלהם במשך מיליוני שנים (מעשרה מיליון עד מאות מיליוני שנים).
הם יוצרים קישורים מחייבים וקו-ספציאציה עם החרקים המארחים שלהם.
אנדוסימביונטים משניים קשורים למארחים שלהם בקשר שנוצר מאוחר יותר.
הם עשויים להיות מועברים אופקית, לחיות בהמולימפה (המקבילה לדם אצל חסרי חוליות) של החרקים (לא בקטריוציטים מיוחדים), ואינם חייבים להתקיים כדי שמארחם יתקיים.
מבין אנדוסימביונטים ראשוניים של חרקים, הנחקרים ביותר הם כנימת העלה (Acyrthosiphon pisum) וכן האנדוסימביונט Buchnera sp.
APS, זבוב הצה צה Glossina morsitans morsitans והאנדוסימביונט שלו Wigglesworthia glossinidia brevipalpis והפרוטיסטים האנדוסימביוטיים מקרב הטרמיטים הירודים.
כמו באנדוסימביוזה בחרקים אחרים, הסימביוזה היא חובה.
דיאטות משופרות מבחינה תזונתית מאפשרות לפרטים נטולי סימביונט לשרוד, אבל הם לא בריאים, ובמקרה הטוב שורדים רק במשך כמה דורות.
בחלק מקבוצות החרקים, האנדוסימביונטים הללו חיים בתאי חרקים הנקראים בקטריוציטים (גם מיצטוציטים, mycetocytes).
האם מעבירה את האנדוסימביונטים שלה לצאצאיה.
במקרים מסוימים, החיידקים מועברים בביצה, כמו "בבוכנרה" (Buchnera); באחרים, למשל Wigglesworthia, הם מועברים דרך חלב לעובר.
אצל טרמיטים, האנדוסימביונטים שוכנים בתוך המעיים האחוריים ומועברים דרך טרופלקסיס (trophallaxis, האכלה מפה לפה או מפי הטבעת לפה) בין חברי המושבה.
נראה שאנדוסימביונטים ראשוניים עוזרים למארח על ידי אספקת חומרים מזינים חיוניים או חילוף חומרים של מוצרי פסולת של חרקים ויצירת צורות בטוחות יותר.
לדוגמה, התפקיד העיקרי המשוער של "בוכנרה" הוא לסנתז חומצות אמינו חיוניות שהכנימה אינה יכולה להשיג מהתזונה שלה, שהיא מוהל צמחי.
התפקיד העיקרי של Wigglesworthia הוא לסנתז ויטמינים שזבוב הצה צה אינו מקבל מהדם שהוא אוכל.
בטרמיטים נחותים יותר, הפרוטיסטים האנדוסימביוטיים ממלאים תפקיד מרכזי בעיכול חומרים ליגנו-תאיים (וראו Lignocellulosic biomass ) המהווים חלק עיקרי מתזונתם של הטרמיטים.
חיידקים באנדוסימביוזה נהנים מהחשיפה המופחתת לטורפים ומתחרות מופחתת ממיני חיידקים אחרים, מאספקה של חומרים מזינים ומיציבות סביבתית בתוך המארח.
לאנדוסימביונטים ראשוניים של חרקים יש הגנומים החיידקיים מהקטנים ביותר מבין הידועים.
הם איבדו גנים רבים הנמצאים בדרך כלל בחיידקים קרובים אליהם מבחינה גנטית.
תיאוריה אחת טענה שחלק מהגנים הללו אינם נחוצים בסביבת תא החרק המארח.
תיאוריה משלימה מציעה כי המספר הקטן יחסית של חיידקים בתוך כל חרק מפחית את היעילות של הברירה הטבעית ב'טיהור' מוטציות מזיקות ומוטציות קטנות מהאוכלוסייה, וכתוצאה מכך אובדים גנים במשך מיליוני שנים.
מחקר שהתייחס לפילוגניה מקבילה של חיידקים וחרקים תומך בהנחה שאנדוסימביונטים ראשוניים מועברים רק אנכית.
תקיפת אנדוסימביונטים חיידקיים מחויבים עשויה להיות דרך לשלוט במארחים שלהם, שרבים מהם מזיקים או נשאי מחלות אנושיות.
לדוגמה, כנימות מזיקות לגידולים וזבוב הצה צה נושא את האורגניזם Trypanosoma brucei הגורם למחלת השינה האפריקאית.
לימוד אנדוסימביונטים של חרקים יכול לסייע בהבנת מקורות הסימביוזות כמקור להבנת האנדוסימביוזה במינים אחרים.
אנדוסימביונטים נלמדים הם חיידקי Blochmannia, שהם האנדוסימביונט העיקרי של נמלים קמפונית.
בשנת 2018 התגלתה בנמלה מסוג קרדיוקונדילה (Cardiocondyla) סימביונט חדש הקשור לנמלים (Candidatus Westeberhardia Cardiocondylae) שלפי הממצאים הוא אנדוסימביונט ראשוני.
האנדוסימביונט Hamiltonella defensa מגן על הכנימה המארחת שלה מפני צרעות טפיליות.
סימביוזה זו מחליפה אלמנטים אבודים של התגובה החיסונית של החרק.
אחד הסימביונטים ההגנתיים המוכרים ביותר הוא חיידק הספירלה (Spiroplasma poulsonii).
הוא יכול להיות מניפולטור לרבייה, כלומר גורם ודוחף לרבייה, אבל גם סימביונט הגנתי של זבובי תסיסנית.
בזבוב מסוג דרוזופילה נאוטסטקיה (Drosophila neotestacea), חיידק הספירלה התפשט ברחבי צפון אמריקה בשל יכולתו להגן על הזבוב המארח שלו מפני טפילי נמטודות.
הגנה זו מתווכת על ידי הרעלים "חלבונים משביתי ריבוזום" שתוקפים את המנגנון המולקולרי של טפילים פולשים.
רעלנים אלו הם אחת הדוגמאות הנחקרות הראשונות של סימביוזה הגנתית שיש בה הבנה מכניסטית של הסימביוזה ההגנתית בין אנדוסימביונט של חרק לבין המארח שלו.
החיידק סודליס גלוסינידוס (Sodalis glossinidius) הוא אנדוסימביונט משני של זבובי צה צה שחי בתאים של רקמות מארח שונות, ובין התאים, כולל ה-midgut (מעי הביניים, החלק של העובר האנושי שממנו מתפתחים רוב המעיים) וה-hemolymph (הנוזל דמוי הדם בחרקים).
מחקרים פילוגנטיים אינם מדווחים על מתאם בין אבולוציה של סודליס וצה צה.
שלא כמו ויגלסוורתיה (Wigglesworthia), סודאליס גוּדַל במבחנה.
לחיידק הטפילי קרדיניום ולחרקים אחרים רבים יש אנדוסימביונטים משניים.
אנדוסימביונטים חוץ-תאיים מיוצגים בכל ארבעת המחלקות הקיימות של קווצי עור (חבצלות ים, נחשוני ים, קיפודי ים ומלפפוני ים).
מעט ידוע על אופי הקשר (אופן הדבקה, העברה, דרישות מטבוליות וכו') אך ניתוח פילוגנטי מצביע על כך שהסימביונטים הללו שייכים למחלקת אלפא-פרוטיאו-בקטריה (Alphaproteobacteria), ומקשר אותם ל-Rhizobium ו-Thiobacillus.
מחקרים אחרים מצביעים על כך שהחיידקים התת-עוריים הללו עשויים להיות גם בשפע בתוך המארחים שלהם וגם בתפוצה רחבה בין קווצי העור.
לחלק מהדל-זיפיות הימיות (למשל Olavius algarvensis ו-Inanidrillus) יש אנדוסימביונטים חוץ-תאיים חיוניים הממלאים את כל הגוף של המארח שלהם.
תולעים ימיות אלו תלויות מבחינה תזונתית בחיידקים הכימואוטוטרופיים הסימביוטיים שלהן כי הן חסרות כל מערכת עיכול או הפרשה (ללא מעי, פה או נפרידיה - המקבילה של כליות אצל חסרי חוליות).
ל-Mastigas, סוג של מדוזות, יש מערכת יחסים דומה עם אצה.
Elysia chlorotica, מין של אחורת-זימים, תת-מחלקה במחלקת החלזונות שחיה בים, יוצרת את הקשר הזה באופן תוך תאי עם הכלורופלסטים של האצות.
כלורופלסטים אלו שומרים על יכולותיהם ומבנים הפוטוסינתטיים למשך מספר חודשים לאחר כניסתם לתאי השבלול.
לטריכופלקס (Trichoplax), מין בגודל 3 מ"מ שהוא תת-מערכה במערכת חסרי החוליות פלקוזואה, יש שני אנדוסימביונטים חיידקיים.
רותמניה (Ruthmannia), שחיה בתוך תאי העיכול של הטריכופלקס, וגרליה (Grellia), שחיה באופן קבוע בתוך הרשתית האנדופלזמית, הסימביונט הראשון שידוע עליו שהוא עושה זאת.
Paracatenula היא תולעת שטוחה שחיה בסימביוזה עם חיידק אנדוסימביוטי במשך 500 מיליון שנים.
החיידקים מייצרים מספר רב של שלפוחיות קטנות דמויות טיפות המספקות למארח את חומרי ההזנה הדרושים לו.
אנדוסימביונטים דינופלגלטים מהסוג Symbiodinium, הידוע בכינויו זואוקסנטלה, נמצאים באלמוגים, רכיכות (בעיקר צדפות ענק, Tridacna), ספוגים וחוריריות חד-תאית.
אנדוסימביונטים אלו לוכדים את אור השמש ומספקים למארחים שלהם אנרגיה באמצעות השקעת קרבונט.
"סימביודיניום" אינו מין יחיד כפי שחשבו בעבר.
עדויות פילוגנטיות מולקולריות דיווחו על מגוון ב-Symbiodinium.
במקרים מסוימים, המארח דורש קלאד, ענף ספציפי של Symbiodinium.
עם זאת, לעיתים קרובות יותר, ההפצה היא אקולוגית, כאשר סימביונטים עוברים בין מארחים בקלות.
כאשר שוניות נמצאות במועקה סביבתית, התפלגות זו קשורה לדפוס הנצפה של הלבנת אלמוגים והתאוששות.
לפיכך, התפוצה של "סימביודיניום" על שוניות האלמוגים ותפקידו בהלבנת האלמוגים הם גורם חשוב באקולוגיה של שונית האלמוגים.
בסביבות ימיות, יחסים אנדוסימביונטיים נפוצים במיוחד באזורים אוליגוטרופיים (עשירים בחומרים מזינים) או דלים בחומרים מזינים באוקיינוס כמו בצפון האוקיינוס האטלנטי.
במים כאלה, צמיחת תאים של פיטופלנקטון גדול יותר, למשל צורניות, מוגבלת על ידי ריכוזי חנקה לא מספיקים.
חיידקים אנדוסימביוטיים קושרים חנקן עבור המארחים שלהם ומקבלים פחמן אורגני מהפוטוסינתזה.
סימביוזות אלו ממלאות תפקיד חשוב במחזור הפחמן הגלובלי.
סימביוזה בין הצורנית המיאולוס (Hemiaulus) והציאנובקטריה רישליה אינטרסלולריס (Richelia intracellularis) נמצאה במימי צפון האוקיינוס האטלנטי, הים התיכון והאוקיינוס השקט.
רישליה נמצאה בתוך קיר התא הקשה והנקבובי (diatom frustule) של המיאולוס ויש לה גנום מופחת.
מחקר משנת 2011 מצא שקיבוע החנקן על ידי המארח הציאנובקטריאלי רישליה הוא הרבה מעל הדרישות התוך-תאיות, ומצא שהציאנובקטריה כנראה מקבעת חנקן עבור המארח שלה.
בנוסף, צמיחת תאי המארח והסימביונטים הייתה גדולה בהרבה מצמיחתם של כל אחד בנפרד.
עם זאת, סימביוזת רישליה והמיאולוס אינה אובליגטורית, אינה חיונית לחייהם, במיוחד באזורים עתירי חנקן.
רישליה נמצא גם בריזוסולניה (Rhizosolenia), צורנית המצויה באוקיינוסים אוליגוטרופיים.
בהשוואה למארח המיאולוס, האנדוסימביוזה עם ריזוסולניה הרבה יותר עקבית, ורישליה נמצא בדרך כלל בריזוסולניה.
ישנן ריזוסולניות אסימביוטיות, שחיות ללא אנדוסימביונט, אולם נראה שיש מנגנונים המגבילים את הצמיחה של אורגניזמים אלו בתנאי תזונה נמוכים.
ניתן לנתק בין חלוקת תאים של המארח הצורניתי והסימביונט הציאנובקטריאלי.
עם זאת, המנגנונים להעברת סימביונטים חיידקיים לתאי בת במהלך חלוקת התא עדיין לא ידועים יחסית.
אנדוסימביוזה נוספת עם מקבעי חנקן באוקיינוסים הפתוחים כוללים קאלותריקס (Calothrix) שחי בצ'אטוסרוס (Chaetoceros) והחיידק מקבע החנקן UNCY-A במיקרו-אצות פרימנסיופיטיות.
ההשערה היא שהאנדוסימביוזה של קאלותריקס וצ'אטוסרוס היא חדשה יותר, מכיוון שהגנום של קאלותריקס שלם בדרך כלל, כלומר לא הייתה לו הזדמנות לאבד גנים או לשנותם במהלך האבולוציה הקצרה יחסית שלו.
לעומתם, מינים אחרים, למשל הסימביונט UNCY-A ורישליה, צמצמו גנומים.
הקטנה זו בגודל הגנום מתרחשת בתוך מסלולי חילוף חנקן המעידים על מיני אנדוסימביונטים שמייצרים חנקן עבור המארחים שלהם ומאבדים את היכולת להשתמש בחנקן זה באופן עצמאי.
הפחתת גודל הגנום של האנדוסימביונט הזה עשויה להיות שלב שהתרחש באבולוציה של האברונים (לעיל).
מיקסוטריכה פרדוקסה (Mixotricha paradoxa) היא פרוטוזואה חסרת מיטוכונדריה.